Departement reageer op klagtes teen weermag | Maroela Media
Deurbraak in Madeleine McCann se verdwyning
Solidariteit wil hof toe oor kleuterskole
Vier in hof vir gesteelde treinspore
Die departement van verdediging sê hy neem kennis van die beweerde vergrype deur die weermag tydens die tydperk van 21 dae van afsondering.
Video's het aan die lig gekom van weermaglede wat glo mense dwing om oefeninge soos opstote te doen omdat hulle na bewering nie aan die regulasies gehoor gegee het nie.
Nosiviwe Mapisa-Nqakula, minister van verdediging, sê weermaglede moet streng by die regulasies hou, ongeag of hulle uitgelok word tydens ontplooiing. Sy het intussen 'n beroep op die hoof van die weermag gedoen om toepaslike stappe te volg om hierdie situasie te hanteer. Genl.maj. Mannetjies de Goede, waarnemende hoof van die leër, het bevestig dat 'n saak teen die weermaglede aanhangig gemaak is.
Mapisa-Nqakula veroordeel hierdie tipe gedrag van wetstoepassers en is van mening dat dit nie in belang is vir die beskerming van landburgers nie.
"Dit sal in die beste belang van die weermag wees om eerder die publiek oor die gevare van Covid-19 in te lig. Ons doen 'n beroep op die publiek om nie hul huise te verlaat nie ten einde die verspreiding van die virus te bekamp," het Mapisa-Nqakula gesê.
Mapisa-Nqakula doen ook 'n ernstige beroep op die publiek om die regulasies rakende die afsondering na te kom en om die wetstoepassers te respekteer en hulle nie uit te lok nie.
Maroela Media het vroeër berig die DA het die militêre ombudsman versoek om 'n onafhanklike ondersoek te doen nadat die video's soos 'n veldbrand op sosiale media versprei het. Die DA het onmiddellik 'n skrywe aan afgetrede lt.genl. Vusi Masondo, militêre ombudsman, gerig.
Die DA is van mening dat sulke gedrag "walglik" is en dat die weermaglede se optrede 'n growwe skending van die weermag se mandaat en die Handves van Menseregte is.
Covid-19: Vrywilligers spring in om by ouetehuis te help
As ek moet kies om push-ups te doen of om geskiet te word…… "no brainer". Die mense het nie ore nie.
Ek ondersteun die weermag as hulle die skoene so n bietjie skoonvryf. Die meeste mense het geen idee van selfdissipline nie(of is dit suiwer arrogansie). Vir die wat nou so tekere gaan oor die arme bloedjies se menseregte,wat van die menseregte wat daagliks geskend word? Lee blikke maak die meeste geraas.
Die belhamels moet vasgevat word MAAR daar is weermaglede en SAPS wat hulle magte misbruik. Onthou die geval so 3 maande gelede waar 'n dame deur Metro Polisie hardhandig behandel is en net in 'n voertuig geboender is? Hoeveel skelms het alreeds uniforms bekom?
Die kruks van die saak is die menseregte wat geskend word, het betrekking op lede van die publiek wat doen wat nodig is om die virus te bekamp, terwyl ander dit ongedaan maak.
Wel as jy nie wil hoor nie moet jy voel.. n bietjie dissiplinêre straf het niemand nog doodgemaak nie , ons sit by die huis soos gevra wie gee hom of haar die reg om met ander landsburgers se lewens te speel? Dalk moet die astrante mense n plakkieklapper kry kom by mense